**Прилог бр. 1.**

И З В Ј Е Ш Т А Ј

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

**I ПОДАЦИ О КОНКУРСУ**

Конкурс објављен: 01. 03. 2017. год.

Ужа научна/умјетничка област: Спортске и рехабилитационе науке и ужа област образовања Kинезиологија колективних спортова – предмет Одбојка

Назив факултета: Факултет физичког васпитања и спорта, Универзитет у Источном Сарајеву

Број кандидата који се бирају: један (1)

Број пријављених кандидата: један (1)

**II ПОДАЦИ О КАНДИДАТИМА**

Први кандидат

**1. Основни биографски подаци**

Име, име једног родитеља, и презиме: Владан (Слободан) Савић

Датум и мјесто рођења: 21. 11. 1975. године, Сарајево.

Установе у којима је био запослен: Факултет физичког васпитања и спорта, Универзитет у Источном Сарајеву

Звања/ радна мјеста: Асистент; Виши асистент; Доцент

Научна/умјетничка област: Спортске и рехабилитационе науке и ужа област образовања Kинезиологија колективних спортова – предмет Одбојка

**2. Биографија, дипломе и звања**

Оснвне студије (студије првог циклуса):

Назив институције: Факултет физичке културе, Универзитет у Српском Сарајеву

Мјесто и година завршетка: Пале, 2001. године

Постдипломске студије (студије другог циклуса):

Назив институције: Факултет физичког васпитања и спорта, Универзитет у Источном Сарајеву

Мјесто и година завршетка: Пале, 2006. године

Назив магистарског рада: „Морфолошке карактеристике и моторичке способности одбојкаша у зависности од позиције играча у екипи “

Ужа научна/умјетничка област: Физичко васпитање

Докторат (студије трећег циклуса):

Назив институције: Факултет физичког васпитања и спорта, Универзитет у Источном Сарајеву

Мјесто и година завршетка: Источно Сарајево, 2010. године

Назив дисертације: „Антрополошка обиљежја врхунских одбојкаша“

Ужа научна/умјетничка област: Спортске и рехабилитационе науке и ужа област образовања Kинезиологија колективних спортова – предмет Одбојка

Претходни избори у наставна и научна звања (институција, звање и период):

Факултет физичке културе, Универзитет у Српском Сарајеву – асистент на наставном предмету Спортска рекреација /16. 03. 2002. – 23. 01. 2007. године.

Факултет физичке културе, Универзитет у Источном Сарајеву – виши асистент на наставном предмету Спортска рекреација / 23. 01. 2007. – 18. 04. 2012. године.

Факултет физичког васпитања и спорта, Универзитет у Источном Сарајеву – Доцент на наставном предмету Одбојка /од 18. 04. 2012. – 18.04.2017. године.

**3. Научна/умјетничка дјелатност кандидата**

1. Радови прије првог и/или последњег избора/реизбора

**Савић, В**. (2007). Разлике у морфолошким карактеристикама одбојкаша репрезентативаца БиХ и играча Премијер лиге. Спорт и здравље, 2(1), 52-56.

**Савић, В.** (2008). Разлике у моторичким способностима одбојкаша репрезентативаца БиХ и играча Премијер лиге. Спорт и здравље, 3 (1), 53-56.

**Савић, В.** (2008). Спортски догађај. Спорт и здравље, 3(1), 104-109.

2. Радови послије последњег избора/реизбора

Каралић, Т., Вујмиловић, А. **Савић, В**. (2012). Компаративна анализа прецизности као специфичне моторичке способности у одбојци. Спортске науке и здравље, 2(1), 41-49.

*Предмет овог истраживања јесте прецизност као фактор успјешности код одбојкаша и одбојкашица. Циљ у истраживању је да се утврди структура антрпомоторичке способности прецизности за одбојкаше и одбојкашице. Узорак испитаника чинило је укупно 80 одбојкаша и одбојкашица, чланова одбојкашких клубова старости од 14 до 16 година. Кориштено је 6 моторичких тестова за процјену сљедећих способности: прецизност погађања циљева у хоризонталној равни, прецизност погађања циљева у вертикалној равни. Утврђено је да постоје одређене манифестне димензије унутар посматраног простора дефинисаног као простор прецизности. Затим, да у структури овог простора код одбојкаша и одбојкашица, дјелују прецизности погађања циљева прстима и „чекићем“ у хоризонталној и вертикалној равни. Генерално је закључено да у структури техничко-тактичких елемената дјелују посебни типови прецизности у одбојци, који се могу дефинисати као прецизности у техници додавања лопте прстима, техници додавања „чекићем“ и техници смечирања.*

Павловић, Р., **Савић, В**., Тошић, Ј. (2012). Утицај морфолошких, моторичких и функционалних параметара у процјени фитнес индекса и максималне потрошње кисеоника. Спорт и здравље, 7(3), 30 -37.

*Врло чест начин процјене стања физичких способности одређене популације јесу дијагностички тестови на бази којих добијамо потребне информације када је у питању опште физичко стање дефинисане популације. Ове дијагностичке процјене се обично изводе у лабораторију (директне), међутим, поуздани подаци који су доступни говоре о високој поузданости у обављању неких теренских тестова (индиректне). Зависно од услова на терену, врло често се ова мјерења обављају помоћу процјене опште способност (теста 2 км ходање-2УКК). За извођење овог теста морају се садржавати подаци о тјелесној висини, тјеленој маси, БМИ-у, вриједностима пулса, времену ходања у току теста. На темељу формуле и примјене тих података добијени су фитнесс вриједност индекса којим се дефинише укупно физичко стање испитаника као и показатељи максималне потрошње кисеоника (VO²маx). Такође, приликом извођења ових дијагностичких поступака манифестује се различит утицај одређених антрополошких параметара (морфолошких, моторичких, функционалних). Истраживањем је обухваћена популација студената III године студија Факултета физичког васпитања и спорта, који су учествовали у реализацији наставе из спортског ходања из атлетике, како би се утврдило њихово физичко стање и евентуални утицај појединих антрополошких параметара на резултате функционалних тестова.*

Павловић, Р., **Савић, В**., Тошић, Ј. (2015). Перцепција, ставови и знања ученика средњих школа о коришћењу недозвољених стимулативних супстанци у спорту. Физичка култура, 69(1), 33-43.

*Проблем употребе забрањених супстанци (допинга) у спорту је био, јесте и биће актуелан проблем који нарушава сам дух спорта, љепоту и задовољство, а врло често и здравље спортисте. Због тога је неопходно приступити рјешавању овога проблема, ако је могуће и трајно, мада је то некада једноставно неизводљиво. Ово истраживање је конципирано тако да се добије увид, изнесу ставови и перцепције ученика о коришћењу допинга у спорту, односно њиховој информисаности о овом спортском феномену модерног доба. У истраживању је учествовало укупно 141 ученик средњих школа (гимназија и туристички техничари), мушког пола, старосне доби од 15-19 +/- 0,5 година. Основни циљ истраживања је био да се провјери ниво знања и утврде ставови ученика о употреби забрањених супстанци у спорту. За прикупљање неопходних информација коришћен је анонимни анкетни упитник са 13 јасно дефинисаних питања (11 питања затвореног и 2 питања отвореног типа) која су се односила на одређена знања, ставове о допингу у спорту. Добијени су релевантни резултати који су глобални показатељ информисаности, знања и ставова популације ученика средњих школа о све већем проблему данашњег модерног спорта кога називамо допинг. Чак 75% ученика је атлетику, бициклизам и спортске игре означило као спортове који су највише обиљежили 'допинг афере', а 56% је тенис, спортске игре и голф навело као спортове са најмањим бројем 'допинг афера'.*

**Савић, В**., Чворо, Д. (2016). Разлике у морфолошким способностима ученика и одбојкаша јуниорског узраста. Спорт и здравље, 11(1), 13 -18.

*Узорак испитаника чинило је 60 ученика Средњошколског центра “Пале” старости од 16 до 18 година. Тестирани узорак подијељен је на два субузорка: одбојкаше и неспортисте. За ово истраживање кориштени су валидни тестови који су примјењени у ранијим истраживањима. Примјењено је осам (8) тестова за процјену морфолошких карактеристика узорка, а примјеном Т–теста и каноничке дискриминативне анализе установљено је да постоји статистички значајна разлика између ученика који се не баве спортом и одбојкаша јуниора. Варијабле у којима су присутне статистички значајне разлике су висина тијела (АВИС), кожни набор трбуха (АКНАБТ), обим наткољенице (АОНК), нешто мање разлике заступљене су код обима надлактице (АОНЛ) и обима подлактице (АОПЛ). Очекивана доминантност, у корист одбојкаша, се објашњава њиховом укљученошћу у вишегодишњи тренажни процес.*

**Савић, В**., Радојевић, Д., Мусић, А. (2016). Однос жена према зумби и пилатесу који се примењују на часовима рекреативног телесног вежбања у фитнес центрима. Спорт и здравље, 11(2), 40 -47.

*Програми зумбе и пилатеса омогућавају: задовољавање потребе за физичким вежбањем, очување здравља, смањење психичке напетости и правилно коришћење слободног времена. Позитиван однос према физичком вежбању омогућава укључивање што већег броја жена у разноврсне програме зумбе и пилатеса. Циљ овог истраживања је утврђивање односа према зумби и пилатесу код жена које редовно вежбају у фитнес центрима. Узорак испитаника је чинило 74 жене, од којих 37 редовно вежба пилатес у „Феел Пилатес-у“ у Београду и 37 жена које редовно вежбају зумбу у „Елит Фит-у“ на Палама. За прикупљање података коришћена је анкета са 10 питања. Резултати истраживања су показали да највећи број испитиваних жена има позитиван однос према зумби и пилатесу.*

**4. Образовна дјелатност кандидата**

1. Образовна дјелатност прије првог и/или последњег избора/реизбора

/

2. Образовна дјелатност послије посљедњег избора/реизбора

Рецензирани универзитетски уџбеници који се користе у земљи:

**Владан Савић** (2017). **Основе Одбојке**, Источно Сарајево

**Менторства и чланство у комисијама дипломских, мастер, магистарских и докторских радова:**

**Ментор за завршни рад првог циклуса (дипломски рад):**

Милан Пепић (2013). „Улога коректора у савременој одбојци“.

Бобан Шаровић (2014). „Улога дизача у савременој одбојци“.

Семир Суљкановић (2015). „Техника и тактика блокирања у одбојци“.

Вања Пандуревић (2016). „Улога коректора у савременој одбојци“.

Горан Марковић (2016). „Специфична физичка припрема одбојкаша“.

Младен Ђурић (2016). „Методика обуке и усавршавања смеча у одбојци“.

Ненад Ковачевић (2016). „Улога либера у савременој одбојци“.

Стефан Јеремић (2016). „Методика обучавања и усавршавања блока у одбојци“.

**Ментор за завршни рад другог циклуса (мастер рад):**

Дамјан Чворо (2016). „Разлике у морфолшким карактеристикама и моторичким способностима ученика и одбојкаша јуниорског узраста“.

**Ментор за завршни рад другог циклуса (магистарска теза):** /

**Ментор за завршни рад трећег циклуса (докторска дисертација):** /

**Члан и предсједник комисије за одбрану мастер рада:**

Марко Луцић (2016). „Однос моторичких способности и индекса тјелесне масе код ученика средњошколског узраста“. /члан комисије/

Павле Стојковић (2014). „Ефекти програмираног вежбања на развој моторичких и ситуационо-моторичких способности младих фудбалера“. /члан комисије/

**Члан и предсједник комисије за одбрану магистарскe тезe:**

Снежана Ружић (2012). „Адаптивне променеантрополошких димензија под утицајем модела координације и флексибилности код студенткинја васпитача“. /члан комисије/

Драган Лацкановић (2013). „Утицај антропометријских карактеристика, базично моторичких и функционалних способности на резултате ексползивне снаге даљинског смијера код ученика основних школа“. /члан комисије/

Сретен Марковић (2013). „Антрополошка обележја ученика средњих школа укључених у програм додатног вежбања“. /члан комисије/

Вања Радосав (2014). „Релације морфолошких карактеристика и моторичких способности деце која се баве фудбалом и деце која се не баве спортом“. /члан комисије/

Милан Анђелић (2014). „Повезаност моторичких способности са ситуационо моторичким способностима младих кошаркаша“. /члан комисије/

Илија Малетић (2015). „Примена модела тренажног рада на повећању антрополошких димензија код врхунских кошаркаша“. /члан комисије/

Саша Анић (2015). „Утицај програмираног тренинга на промјене моторичких способности младих кошаркаша“. /члан комисије/

**Члан комисије за одбрану докторске дисертације: /**

**5. Стручна дјелатност кандидата**

1. Стручна дјелатност прије првог и/или последњег избора/реизбора

Tренер у ОК „Студент Бобар осигурање“ Пале, (2003-2013)

Тренер у ОК „Јахорина“ Пале, (2014-2015)

Селектор јуниорске репрезентације Босне и Херцеговине, (2013 –)

Члан Тренерске комисије ОСБИХ.

Тренер – предавач на међународном одбојкашком кампу у Дохи (Катар, 2014).

**6. Резултат интервјуа са кандидатима**

Комисија је обавила интервју са кандидатoм доц. др Владаном Савићем. По окончању интервјуа комисија је констатовала да  кандидат  испуњава законом прописане услове конкурса на који се пријавио као и све обавезе и различите задатке како у извођењу наставе тако и у свом научном раду.

**7. Информација о одржаном предавању из наставног предмета уже научне области за коју је кандидат конкурисао, у складу са чланом 93. Закона о високом образовању РС (Службени гласник РС број: 73/10)**

Увидом у достављену документацију комисија је констатовала да је кандидат доц. др Владан Савић у наставном процесу од 2002. године у својству асистента, вишег асистента и доцента као и да је у том периоду реализовао практичну и теоретску наставу на предметима Спортска рекреација, Информатика, Активности у природи, Зимски спортови и Одбојка на Факултету физичког васпитања и спорта, Универзитета у Источном Сарајеву.

**III ЗАКЉУЧНО МИШЉЕЊЕ**

На конкурс објављен дана 01.03.2017. године, у дневном листу „Глас Српске“, за избор у звање ванредног професора за ужу научну област Спортске и рехабилитационе науке и ужа област образовања Kинезиологија колективних спортова – предмет Одбојка, пријавио се један кандидат.

Комисија констатује да доц. др Владан Савић, испуњава све законом предвиђене услове за именовање у звање ванредног професора, за ужу научну област Спортске и рехабилитационе науке и ужа област образовања Kинезиологија колективних спортова – предмет Одбојкаи то:

- У звању доцента провео је један изборни период на предмету Одбојка.

- Има објављено пет рецензираних научних радова из уже научне области, послије избора у звање доцента.

- Има објављен један универзитетски уџбеник из предмета Одбојка, на који се бира.

- Био је ментор, више пута за завршни рад првог циклуса, ментор и више пута члан комисије за одбрану завршног рада другог циклуса (мастер и магистарског рада).

**На основу напријед наведеног, Комисија са задовољством једногласно предлаже Наставно - научном вијећу Факултета физичког васпитања и спорта и Сенату Универзитета у Источном Сарајеву да се доц. др Владан Савић изабере у звање ванредног професора за ужу научну област Спортске и рехабилитационе науке и ужа област образовања Kинезиологија колективних спортова – предмет Одбојка.**

Источно Сарајево: 30.03.2017. године

Чланови Комисије:

1. **Др Горан Нешић**, редовни професор, ужа научна област, Теорија и технологија спорта и физичког васпитања - предмет Теорија и методика одбојке,

Факултет спорта и физичког васпитања, Универзитет у Београду,

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

предсједник

1. **Др Драган Нејић**, редовни професор, ужа научна област, Научне дисциплине у спорту и физичком васпитању - предмет Одбојка,

Факултет спорта и физичког васпитања, Универзитет у Нишу.

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

члан

1. **Др Синиша Каришик**, ванредни професор, ужа научна област, Спортске и рехабилитационе науке и ужа област образовања Кинезиологија колективних спортова - предмет Рукомет,

Факултет физичког васпитања и спорта, Универзитет у Источном Сарајеву.

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

члан